Hej Bolius

Malingen på mit byhus skaller. Der er malet med cempexo direkte på  
 murstenene. Jeg kunne godt tænke mig, at få fjernet malingen, så  
 huset står med sine gule mursten. Håber I kan råde mig.

Jette C


Facadens maling skaller - kan jeg fjerne resten og får den murede facade tilbage?
Hej Jette

Hvis du kan skrabe malingen af med en spartel, er det nok desværre den eneste måde du kan få malingen af, hvis du vil have dit hus til at stå i blank mur, altså med synlige mursten.

Du kan sandblæse det væk, men det efterlader murstenen i meget dårlig stand. Muren ville skulle pudses op efter en sådan behandling. Man kan forsøge med vandsivning, et anlæg hvor der siver vand ned at muren hele tiden, over et tidsrum. Men jeg tvivler på det kan fjerne malingen.

